**Արմավիր համայնքի ղեկավար Ռուբեն Խլղաթյանի շնորհավորանքը ապրիլի 7-ի՝ մայրության ու գեղեցկության տոնի առիթով**

Սիրելի մայրեր, քույրեր, կանայք, շնորհավորում եմ բոլորիդ ապրիլի 7-ը՝ մայրության ու գեղեցկության տոնը:

Բնությունը իր քնքնշանքի, սիրո փոխկապակցության բարձրագույն լրումն է դրել ու դրսևորել մայրության մեջ:

Անպարփակ, անքեն, ամենաներ նեցուկ է մայրությունը:

Մայրությունը իր լինելիության մեջ հասավ աստվածայինին, Աստված կամեցավ, որ իր որդին մորով գա աշխարհ՝ սրբապսակելով կնոջ մայրությունը:

Մայրության հերթափոխի նժարակշիռ հարազատ է քույրը, տերության ու զոհողության ծոցով՝ կույր հետևորդ ու տեր՝ իր մոր զավակներին:  
Փափկության ու քնքշանքի խատուտիկ է աղջնակը, որ ծնում է միայն բերկրանք ու ներողամտություն:

Հոգի ու ջան է տատությունը, հավաքական հզոր մերան գերդաստանի:

Ինքնադրսևորվելու բնազդապահանջ է սիրած կնոջ կողակցությունը՝ երկուսի մեկ դառնալու, երկուսի մեկ դրսևորման բացառիկ պարգև է սիրող կինը, շնորհ է, որ նույնանուն է ամուսնու պատվին:

Ապրիլի 7-ը գեղեցկության տոն է. տիրեզերական է գեղեցիկը, այն լույս է ու բարություն, որ խմորվում է տաքության ու զովի, անուշի ու համովի, օգտակարի ու առողջության հետ ու կանչում է ապրելու, կանչում սիրո ձայնով՝ կյանք բերելով առասպել ու հեքիաթ:

Թանկ մայրեր, հոգյակ քույրեր, սիրելի աղջիկներ, հարգելի աշխատակիցներ

Կնամեծար խոնարհումով շնորհավորում եմ ձեր տոնը՝ մաղթելով առողջություն, խաղաղություն, արժանապատիվ կյանք, սեր ու երջանկություն:

Ձեր բարի ժպիտով ու մշտաներկա լինելիությամբ գեղեցկացրեք մեր կյանքը:

Կաթնաբույլ է մայրությունը, ինքնամոռաց նվիրում է,

Տեր տիրական արթնություն է, ու կամավոր ճորտություն է:

Մայրությունը վեհություն է,

Աստծուց պարտքով վերցրած ինքնություն է,

Զավակներով միակցորդ ու կամակից բռնություն է:

Անձդ քեզնից խլող գոյաբնազդ զատություն է,

Բանականից հեռու նվիրումի՝ կուրություն է,

Ու չօտարվող հոգնություն է:

Աստվածահաճ օրհնություն է, սիրո բերկրանք ճոխություն է,

Մեր գոյության փրկությունն է Մայրությունը...

(Նանաշ)